b'\n_START_ARTICLE_\nNose\xc4\x8dnostna starost\n_START_PARAGRAPH_\nNose\xc4\x8dnostna ali gestacijska starost je \xc4\x8das, ki je pretekel od zanositve. Z njo se opisuje \xc4\x8dasovni potek nose\xc4\x8dnosti, od prvega dneva zadjega menstrualnega cikla do dneva dolo\xc4\x8ditve. Prvi dan zadnjega menstrualnega cikla nastopi pribli\xc5\xbeno dva tedna pred ovulacijo in pribli\xc5\xbeno tri tedne pred ugnezditvijo blastociste. Nose\xc4\x8dnostna starost se obi\xc4\x8dajno podaja v tednih; tedni se zaokro\xc5\xbeajo dogovorno navzdol na vredost zadnjega dopolnjenega polnega tedna, na primer plod, star 25 tednov in 5 dni, se obravnava kot 25 tednov, ne 26 tednov, star plod._NEWLINE_Normalna nose\xc4\x8dnost traja od 38 do 42 tednov.\n_START_SECTION_\nPrimerjava s fertilizacijsko starostjo\n_START_PARAGRAPH_\nFertilizacijska starost je \xc4\x8das, pretekel od oploditve in se dogovorno izra\xc4\x8duna tako, da se nose\xc4\x8dnostni starosti odvzame 14 dni, ali obratno.'